**RESUMO BÁSICO: CONVOCATORIA ASOCIACIÓNS DE MULLERES 2016**

**CONVOCATORIA*.-*** RESOLUCIÓN do 14 de xullo de 2016, da Secretaría Xeral da Igualdade, pola que se establecen as bases reguladoras das axudas destinadas a fomentar o asociacionismo e a participación das mulleres, e se procede á súa convocatoria para o ano 2016 (DOG nº 142 do 28 de xullo de 2016).

**Obxecto e finalidade**

O obxecto da convocatoria é establecer as axudas dirixidas as asociacións de mulleres e as federacións constituídas por estas, a través das seguintes liñas:

- **Liña 1: consolidación do movemento asociativo**.

- **Liña 2: promoción de actuacións e actividades singularizadas en materia de igualdade**.

A finalidade desta actuación é a de contribuír ao impulso e, ao mesmo tempo, á dinamización da vida interna das asociacións de mulleres, na procura da potenciación dos valores e finalidades destas entidades, para promover, fortalecer e consolidar o movemento asociativo feminino, como elemento clave do cambio de valores e da transformación necesaria para avanzar na igualdade real e efectiva por razón de xénero.

**Entidades beneficiarias** *(artigo 4º)* :

Poderán acollerse a estas axudas as asociacións de mulleres e federacións constituídas por estas, sen ánimo de lucro, que cumpran os requisitos, condicións e obrigas previstas na convocatoria e na normativa xeral de subvencións, en particular as seguintes:

a) Ter domicilio social en Galicia.

b) Estar legalmente constituídas ao abeiro da Lei Orgánica 1/2002, do 22 de marzo, reguladora do Dereito de Asociación.

c) Estar inscritas na área de igualdade do Rexistro Único de Entidades Prestadoras de Servizos Sociais (RUEPSS).

d) Os fins e obxectivos das asociacións e das federacións solicitantes deberán contribuír a promover a igualdade entre homes e mulleres e a potenciar a participación e a presenza das mulleres na vida política, económica, cultural e social *(estes fins e obxectivos deberán estar recollidos nos estatutos da asociación ou federación ou desprenderse da súa actuación xeral).*

e) As mulleres socias deben representar, polo menos, o 90 % da totalidade das persoas asociadas, tanto no caso das asociacións como das federacións.

Cada asociación ou federación só poderá presentar solicitude de axuda para unha das liñas previstas na convocatoria

Pola súa vez, para os efectos desta convocatoria é compatible a solicitude de axuda por parte dunha asociación coa pertenza a unha federación que, así mesmo, solicite subvención.

**Accións subvencionables e contía das axuda:** (*artigos 5º e 6º)*

**Accións subvencionables**:

1. Liña 1. Consolidación do movemento asociativo: Poderán ser obxecto de subvención na liña 1 os gastos correntes derivados do mantemento e funcionamento ordinario da entidade solicitante, xerados no período comprendido entre o 1 de xaneiro e o 31 de outubro de 2016. Serán subvencionables os gastos correntes relacionados no artigo 6.1, entre eles os gastos de alugamento, de administración xeral, o custo de persoal administrativo contratado pola asociación etc...

2. Liña 2. Promoción de actuacións e actividades singularizadas en materia de igualdade:

Poderán ser obxecto de subvención na liña 2 as actuacións e actividades de sensibilización e concienciación social, información ou formación en materia de igualdade e de prevención da violencia de xénero, ou dirixidas a potenciar e facilitar a mellora da calidade de vida e a participación das mulleres en todos os ámbitos, realizadas entre o 1 de xaneiro e o 31 de outubro de 2016, e que respondan a algunha das seguintes tipoloxías:

a) Actuacións de sensibilización e concienciación social en materia de igualdade: actividades de divulgación, sensibilización e visibilización do papel das mulleres (estudos, campañas, obras de teatro, exposicións e outras actividades análogas) dirixidas a promover o cambio de valores e a corresponsabilidade, na sociedade en xeral e no ámbito educativo, coa finalidade de potenciar a igualdade de oportunidades entre mulleres e homes, así como para previr e erradicar a violencia de xénero.

b) Actuacións para o empoderamento e participación activa: actividades de información e formativas destinadas a impulsar e promover a motivación, o empoderamento e o liderazgo das mulleres, así como a participación das mulleres no ámbito público, social, económico e cultural, en postos de responsabilidade públicos e privados, e no movemento asociativo.

c) Actuacións dirixidas a facilitar a adquisición de competencias e habilidades básicas para unha maior autonomía das mulleres: de carácter formativo (cursos ou obradoiros para a adquisición de coñecementos, por exemplo alfabetización dixital ou do uso de novas tecnoloxías da información e comunicación) , así como de carácter cultural, artístico ou de lecer.

No deseño e implementación das actividades culturais, artísticas e de lecer para que poidan ser subvencionables deben ter en conta a perspectiva e o impacto de xénero e estar complementadas con actividades de sensibilización, información ou formación en materia de igualdade de oportunidades e/ou de prevención da violencia de xénero.

Son subvencionables na liña 2 os gastos correntes derivados da realización das actuacións e actividades relacionados no artigo 6.2, tales como gastos do persoal necesario para a súa realización, gastos de relatores e poñentes, adquisición ou elaboración de material, publicacións etc...

**Contía máxima das axudas:** 3.000 €

**Crédito destinado ao financiamento destas axudas**: 188.000 €

**Réxime de concesión**: estas axudas concederanse en réxime de concorrencia competitiva segundo os criterios e pautas de valoración establecidos na convocatoria ( artigo 12), tales como:

1. Criterios comúns: actividades desenvolvidas nos últimos dous anos; localización da entidade en concellos de zonas rurais ou urbanas; Incorporación de socias menores de 40 anos; incorporación de mulleres con discapacidade; asociacións de nova creación; porcentaxe da achega de fondos propios.
2. Criterios específicos Liña 1: número de mulleres asociados ou de entidades incorporadas, segundo se trate de asociacións ou federacións, contar con páxina web.
3. Criterio específicos Liña 2: calidade técnica da actuación presentada (necesidade, idoneidade dos obxectivos e carácter innovador, metodoloxía, contar con indicadores de avaliación)

**Presentación de solicitudes e prazo** *(artigo 7º e 8º)*

**Presentación**: preferiblemente na sede electrónica da Xunta (vía telemática), a través do formulario dispoñible en: [https://sede.xunta.es,](https://sede.xunta.es/) ou en calquera das dos lugares e rexistros previstos (rexistros públicos e correos), dirixiranse á correspondente Xefatura Territorial da Vicepresidencia e Consellería de Presidencia, Administracións Públicas e Xustiza.

**PRAZO DE PRESENTACIÓN DE SOLICITUDES**: O prazo será **dun mes** a contar desde a publicación da convocatoria no DOG,

O prazo de presentación de solicitudes finaliza o 29/08/2016

**Prazo de xustificación e pagamento da subvención** *(artigo 16º e 17º)*

As entidades beneficiarias deberán presentar a documentación xustificativa relacionada no artigo 16 con data límite do 15 de novembro de 2016.

A axuda aboarase nun pagamento único polo importe que corresponda, unha vez presentada a referida documentación.